Document ID: /roh_data/filtered/swiss_laws_in_ROHinterleaved.jsonl.gz/14820

This text was translated from EN into Rumantsch Grischun.

The partners are jointly and severally liable with their entire assets for all obligations of the partnership. Any contrary agreement between partners is void as against third parties. However, a partner may not be held personally liable for a partnership debt, even after he leaves the partnership, unless he has been declared bankrupt or the partnership has been dissolved or debt enforcement proceedings have been brought against it without success. This does not apply to a partner’s liability under a joint and several contract of surety concluded in favour of the partnership.

Ils societaris stattan buns solidaricamain e cun tut lur facultad per tut las obligaziuns da la societad. Ina cunvegna cuntraria tranter ils societaris n’ha nagin effect vers terzas persunas. Il singul societari po dentant, er suenter sia extrada da la societad, vegnir accusà persunalmain per debits da la societad pir, sch’el sez ha fatg concurs, sche la societad è vegnida dissolvida u sche la societad è vegnida stumada senza success. La responsabladad dal societari sin basa d’ina garanzia solidarica ch’è vegnida surpigliada a favur da la societad resta resalvada.